Bith. — Klaudioupolis (Bolu), Plain of — 2nd c. AD
Region: Asia Minor — Bithynia

[ανγελλε]ιν αρετην τερτυλλης ευπατερειης [της κρα]τερου θυγατρος υπερ τυμβοιο τεταγμαι. [ω μεγ]αλης αρετης τερτυλλα κυδος ελουσα [ευ με]ν αεξομενη ζαθεας φρενας ευ δε και εργα [οικουρ]ος σαοφρων πτολιοσσοος ολβιοδωτις [ανθρ]ωπων σωτειρα δικαιοτατη γλυκυθυμος [ηπιοφ]ρων καθαρησι θεουδειας πραπιδεσσιν [συνπ]ασας δεδαυια λυρη νυ κεν ωδ ερατεινας [αρμο]νιας κερασαιτο λιγυθροος ως σεο θειη [ψυχη] παντοιας αρετας ηρμοσσαθ ελουσα. [των ε]νεκεν γαιαν μεν επιστειχουσαν απαντες [της ο]σιης βιοτης μεγα θαμβεον αψ δε κιουσαν [εκ θ]νητων ασβεστον οδυρονται οια περ αυτης [ηου]ς οιχομενης χαεος δ επι πασι χυθεντος. [ω μ]εγα κυδιστης χθονιων ψυχη θεοεσσα [τερ]τυλλης ω πασι κεκασμενη οσς επι γαιης [κ]υδεα χαιρε εριτειμε και εν βιοτοιο τελευτη. τερτυλλης επος ειμι θεουδεος ηπιοθυμου ουκ αινω δακρυων στυγιην χυσιν αλγεσιδωρον τερτυλλα τοσση μη μ εχοι αφροσυνη τις ποθος οιχομενου ρεθεος το νυ και παρεον περ στυκτον οιζυρον παντος αθυρμα λυγρου χθων ρεθεων μητηρ χθων και τροφος ηδε και αυτη λυομενων δεκτειρα αιεν απιστοτατη αιθηρ δε ψυχαις αλυτος δομος ενπεδος αιει τον ναιοιμι προσω νηδακρυς αντομενη.